kardosdrur/scandi-wiki huggingface dataset:
Antiochos 13. af Seleukideriget

Antiochos 13. Dionysos Filopator Kallinikos Asiatikos (? – 64 f.Kr.) var en af de sidste fyrster af seleukidernes æt.

Han var søn af kong Antiochos 10. Eusebes af Seleukideriget og den ægyptiske dronning Kleopatra Selene. Da Antiochos kom til verden var slægten involveret i en blodig intern fejde, og Syrien – kernen i det engang så mægtige Seleukiderige – lå hen i kaos. Ved faderens død i perioden 92 f.Kr. til 85 f.Kr. overtog moderen styret som værge, men den sidste rest af magt kollapsede og de måtte flygte til besiddelser i Kilikien, hvorfra hun forsøgte at gøre denne del af dynastiet gældende i de mange magtkampe i Syrien.

I 83 f.Kr. kom den armenske konge Tigranes den Store til magten i Syrien og fik kørt seleukideslægten ud på et sidespor. Antiochos var i 75 f.Kr. og 73 f.Kr. i Rom sammen med en yngre bror for at opnå anerkendelse i deres ret til magten i Syrien, hvilket de opnåede.

Da Tigranes senere blev besejret af romerne under deres invasion af Nærorienten i den Tredje Mithridatiske Krig, hyldede indbyggerne i den syriske hovedstad Antiochia Antiochos 13. som konge. Denne kongehyldning opnåede anerkendelse fra den romerske hærfører Lucius Lucullus. Men det lykkedes ikke Antiochos 13. at få det syriske kaos under kontrol, derfor fik den romerske hærfører Pompejus – der erstattede Lucullus i hans østkommando – at afsætte Antiochos og have ham likvideret af en arabisk høvding.

Selvom Antiochos blev overlevet af en fætter ses hans død traditionelt som seleukidedynastiets endeligt og uddøen.

Personer i antikken
Regenter af Seleukiderriget
Jérôme Boateng

Jérôme Boateng (født 3. september 1988 i Vestberlin, Vesttyskland) er en tysk fodboldspiller af ghanesisk oprindelse, der spiller som forsvarsspiller hos den franske Ligue 1-klub Olympique Lyon. Han har tidligere spillet for de tyske klubber Bayern München, Hertha Berlin og Hamburger SV og den engelske klub Manchester City.

Boateng er bror til en anden professionel fodboldspiller, Kevin-Prince Boateng.

Landshold 
Boateng har siden 2007 optrådt adskillige gange for landets U-21 hold. Den 10. oktober 2009 fik han sin debut for Tysklands A-landshold i en kamp mod Rusland. Han står (pr. 3. september 2021) noteret for 76 landskampe, og var en del af truppen til VM i 2010, EM i 2012 og VM i 2014. Ved 2014-turneringen var han som fast mand i det tyske forsvar med til at vinde guld.

Referencer

Eksterne henvisninger 

 Jérôme Boateng  på Bundesliga.de
 Jérôme Boateng på Bayern München
 

Fodboldspillere fra Tyskland
Fodboldspillere fra Hertha BSC Berlin
Fodboldspillere fra Hamburger SV
Fodboldspillere fra Manchester City F.C.
Personer fra Berlin
Fodboldspillere fra FC Bayern München
Verdensmestre i fodbold
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Mantel (Oberpfalz)

Mantel er en købstad (markt) i Landkreis Neustadt an der Waldnaab i Regierungsbezirk Oberpfalz i den tyske delstat Bayern.

Geografi 
Mantel ligger omkring 10 kilometer vest for Weiden og består ud over Mantel af landsbyerne Rupprechtsreuth og Steinfels samt bebyggelserne Kellerhaus, Turnhallesiedlung, Kellerhaus og Rupprechtsreuther Mühle.

Mantel ligger ved statsvej 2166 fra Weiden til Freihung og ved floden Haidenaab.

Eksterne henvisninger
Filip 2. af Seleukideriget

Filip 2 Filorhomaios Barypos (?) var seleukidisk fyrste i Syrien og den sidste mand i seleukidedynastiet.

Han var søn af kong Filip 1. Filadelfos – en mindre seleukidefyrste – og nedstammede i lige linje fra Seleukos 1. Nikator. Da romerne befriede Syrien fra den armenske kong Tigranes den Store, blev fætteren Antiochos 13. anerkendt som ny konge i bl.a. Antiochia. Filip konkurrerede med fætteren om romernes gunst, men i 64 f.Kr. besluttede den romerske hærfører Pompejus at indlemme Syrien i Romerriget. Han fik Antiochos 13. likvideret og muligvis også Filip. Filip 2. er muligvis den samme Filip der i 56 f.Kr. nævnes som emne til ægteskab med dronning Berenike 4. af Ægypten, men som måske ved denne lejlighed blev myrdet af Aulus Gabinius, den romerske guvernør i Syrien.

Filip 2. var det sidste officielle medlem af seleukidedynastiet.

Personer i antikken
Regenter af Seleukiderriget
Tjek fødsels- og dødsår
Dennis Aogo

Dennis Aogo (født 14. januar 1987 i Karlsruhe, Vesttyskland) er en tysk fodboldspiller af nigeriansk oprindelse, der spiller som midtbanespiller hos Bundesliga-klubben VfB Stuttgart Han har tidligere spillet for Freiburg, Hamburg og Schalke 04.

Landshold 
Aogo står (pr. april 2018) noteret for 12 kampe Tysklands landshold, som han også repræsenterede ved VM i 2010 i Sydafrika.

Eksterne henvisninger 

Fodboldspillere fra Tyskland
Deltagere ved verdensmesterskabet i fodbold 2010
Fodboldspillere fra SC Freiburg
Fodboldspillere fra Hamburger SV
Fodboldspillere fra FC Schalke 04
Fodboldspillere fra VfB Stuttgart
Personer fra Karlsruhe
Moosbach (Oberpfalz)

Moosbach er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern.

Geografi 
Moosbach ligger i Planungsregion Oberpfalz-Nord i Oberpfälzer Wald omkring 12 km grænsen til Tjekkiet. Det højeste punkt i kommunen er det 771 m høje Eisberg i nærheden af landsbyen Rückersrieth.
 
Ud over Moosbach, ligger i kommunen disse landsbyer og bebyggelser: Burgtreswitz, Burkhardsrieth, Etzgersrieth, Gaisheim, Gebhardsreuth, Gröbenstädt, Grub, Heumaden, Isgier, Niederland, Ödbraunetsrieth, Ödpielmannsberg, Ragenwies, Rückersrieth, Saubersrieth, Tröbes og Tännesberg.

Eksterne henvisninger 

 Luftfotos fra Moosbach
Sami Khedira

Sami Khedira (; født 4. april 1987 i Stuttgart, Vesttyskland) er en tysk fodboldspiller af tunesisk oprindelse, der spiller som midtbanespiller hos den italienske Serie A-klub Juventus.

Khedira var i 2007 med til at blive tysk mester med sin daværende klub VfB Stuttgart.

International karriere 
Khedira står (pr. 8. juli 2014) noteret for 51 kampe og 5 mål for Tysklands landshold, som han debuterede for den 5. september 2009 i et opgør mod Sydafrika. Han var en del af den tyske trup til VM i 2010 i Sydafrika, hvor han lavede det afgørende mål ved Tysklands bronzekamp mod Uruguay. Han deltog også ved VM i 2014 i Brasilien, hvor holdet vandt guld. Khedira spillede ikke i finalesejren over Argentina, da han var skadet.

Titler 
Bundesligaen
 2007 med VfB Stuttgart

Copa del Rey
 2011 med Real MadridLa Liga 2012 med Real MadridUEFA Champions League'''
 2014 med Real Madrid

Referencer

Eksterne henvisninger 

 Sami Khedira på fussballdaten.de
 

Fodboldspillere fra Tyskland
Fodboldspillere fra VfB Stuttgart
Fodboldspillere fra Real Madrid CF
Personer fra Stuttgart
Verdensmestre i fodbold
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Tracy Chapman

Tracy Chapman (født 30. marts 1964) er en amerikansk singer-songwriter, bedst kendt for sine singler "Fast Car", "Talkin' 'bout a Revolution", "Baby Can I Hold You", "Give Me One Reason", "The Promise" og "Telling Stories".
Hun har vundet et hav af priser, bl.a. Grammy Award.

Biografi 
Tracy Chapman er født i Cleveland, Ohio og begyndte at spille guitar og skrive sange da hun var 8 år.

Karriere 
Da Chapman gik på college begyndte hendes gadeoptrædener at give resultater. Efter at have afsluttet sine eksamner underskrev Chapman en kontrakt med Elektra Records. Efterfølgende (1988) udkom albummet 'Tracy Chapman'. Albummet var samfundskritisk. Chapman begyndte at turnére og fik opbygget sig en god fanbase. I anledningen af Nelson Mandelas 70 års fødselsdag optrådte Chapman kort tid efter til Mandelas mindekoncert. Chapmans hit "Fast Car" begyndte at dukke op på hitlisterne i U.S.A. "Fast Car" lå på en 6. plads på listen over de 100 mest hotte sange i U.S.A. Efterfølgende fulgte, "Baby Can I Hold You" og "Talkin' 'bout A Revolution" også med op på hitlisterne. Albummet solgte godt. Det solgte dobbelt platin, indbragte tre Grammy-priser og prisen som "Årets nye navn". Senere det år, 1988, blev Chapman udvalgt til at turnére verden rundt for Amnesty International. 
Chapmans efterfølgende album var ikke nær så succesfuld, men solgte stadig platin.

Diskografi

Albums 
Tracy Chapman (1988)
Crossroads (1989)
Matters of the Heart (1992)
New Beginning (1995)
Telling Stories (2000)
Let It Rain (2002)
Where You Live (2005)
Our Bright Future (2008)

Eksterne henvisninger 

 Officel hjemmeside

Sangere fra USA
Personer fra Cleveland
Ashkan Dejagah

Ashkan Dejagah (født 5. juli 1986 i Teheran, Iran) er en iransk fodboldspiller, der spiller som angriber eller offensiv midtbane hos Nottingham Forest i England. Han har tidligere spillet for blandt andet Hertha Berlin og VfL Wolfsburg i Tyskland samt Fulham i England.

Dejagah var i 2009 med til at føre Wolfsburg frem til klubbens første tyske mesterskab.

Landshold 
Dejagah har (pr. april 2018) optrådt for Iran 44 gange og scoret otte mål. Dejagah besidder også tysk statsborgerskab, og har spillet for flere tyske ungdosmlandshold.

Titler 
Bundesligaen
 2009 med VfL Wolfsburg

Eksterne henvisninger 

 

Fodboldspillere fra Tyskland
Fodboldspillere fra Iran
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Hertha BSC Berlin
Fodboldspillere fra VfL Wolfsburg
Fodboldspillere fra Fulham F.C.
Personer fra Teheran
Antiochos 12. af Seleukideriget

Antiochos 12. Dionysos Epifanes Filopator Kallinikos (? – 84 f.Kr.) var konge af dele af det fallerede Seleukiderige. 

Antiochos var søn af kong Antiochos 8. Grypos og blev født ind i en tid hvor seleukideslægten og dens besiddelser var i opløsning. Da hans ældre broder Demetrios 3. Eukairos blev taget tilfange af partherne, overtog Antiochos styret med dennes relativt stærke og samlede besiddelser i det sydlige Syrien, koncentreret omkring Damaskus.

Antiochos var den sidste af seleukidekongerne der gjorde et seriøst forsøg på at genrejse slægten. Han blev støttet af ptolemæerne i Ægypten og foretog flere plyndringstogter ind på jødisk territorium og forsøgte at bremse den de nabatæiske araberes fremgang i området. I kamp mod nabatæerne faldt Antiochos dog, efter i begyndelsen at have haft succes. Hans hær flygtede og faldt fra hinanden i ørkenen. Kort tid efter erobrede nabatæerne Damaskus.

Personer i antikken
Regenter af Seleukiderriget
Florian Fromlowitz

Florian Fromlowitz (født 2. juli 1986 i Kaiserslautern, Vesttyskland) er en tysk fodboldspiller, der spillede som målmand hos blandt andet Kaiserslautern, Hannover 96 og Dynamo Dresden.

Landshold 
Fromlowitz nåede ingen kampe for Tysklands A-landshold, men optrådte adskillige gange for landets U-21 og U-16 hold.

Eksterne henvisninger 

Fodboldspillere fra Tyskland
Fodboldspillere fra 1. FC Kaiserslautern
Fodboldspillere fra Hannover 96
Fodboldspillere fra MSV Duisburg
Fodboldspillere fra Dynamo Dresden
Personer fra Rheinland-Pfalz
Mats Hummels

Mats Julian Hummels (født 16. december 1988 i Bergisch Gladbach, Vesttyskland) er en tysk fodboldspiller, der spiller som midterforsvarer hos Bundesliga-klubben Borussia Dortmund. Han kom til Borussia Dortmund i 2019 fra ærkerivalerne, Bayern München.

Landshold 
Hummels står (pr. 25. september 2018) noteret for 67 kampe og 5 mål for Tysklands landshold, som han debuterede for den 13. maj 2010 i en venskabskamp mod Malta. Han optrådte desuden adskillige gange for landets U-20 og U-21 hold. Han var med til at vinde guld ved VM i 2014 i Brasilien. Han scorede 2 mål og startede inde i samtlige kampe.

Familie 
Hans far, Hermann var professionel fodboldspiller og træner. Hans lillebror, Jonas er også professionel fodboldspiller og spiller i spVgg Unterhacing.

Eksterne henvisninger 
 Mats Hummels Officielt Twitter
 Mats Hummels Officielt Facebook

 Fussballdaten.de spillerinfo
 

Fodboldspillere fra Tyskland
Fodboldspillere fra FC Bayern München
Fodboldspillere fra Borussia Dortmund
Personer fra Bergisch Gladbach
Verdensmestre i fodbold
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Månens forside

Månens forside er den halvdel af Månen, som vender mod Jorden, mens den anden halvdel betegnes som Månens bagside. Da Månen har bunden rotation, vender den altid næsten samme side mod Jorden, hvorfor størstedelen af forsiden er tilgængelig for observationer fra Jorden.

Forsiden er karakteriseret ved ret store mørke områder, der af astronomer fra det 17. århundrede, der først kortlagde Månen, blev antaget at være have. De latinske ord herfor, oceanus og mare, blev brugt til disse områder, mens de lyse områder tilsvarende blev betegnet som terra, fastland. 

De mest markante mareområder på Månens forside er (i urets retning begyndende nederst): 
 Mare Nubium
 Mare Humorum
 Oceanus Procellarum (til venstre for centrum)
 Mare Imbrium 
 Mare Frigoris (øverst over centrum)
 Mare Serenita (lidt over centrum til højre)
 Mare Crisium (yderst til højre)
 Mare Tranquillitatis (lige til højre for centrum)
 Mare Fecunditatis (yderst til højre under Mare Crisium)
 Mare Nectaris (lidt under midten og til højre for centrum)
 Mare Vaporum (næsten i centrum)

Jordens måne
Daniel Schwaab

Daniel Schwaab (født 23. august 1988 i Waldkirch, Vesttyskland) er en tysk fodboldspiller, der spiller som forsvarsspiller hos PSV Eindhoven i Holland. Han har tidligere spillet for VfB Stuttgart, SC Freiburg og Bayer Leverkusen.

Landshold 
Schwaab har endnu ikke optrådt for Tysklands A-landshold, men har siden 2007 optrådt adskillige gange for landets U-21 hold.

Eksterne henvisninger 

Fodboldspillere fra Tyskland
Fodboldspillere fra SC Freiburg
Fodboldspillere fra Bayer 04 Leverkusen
Fodboldspillere fra VfB Stuttgart
Demetrios 3. af Seleukideriget

Demetrios 3. Eukairos Filopator (? – 88 f.Kr.) var konge af dele af det fallerede Seleukiderige.

Han var søn af kong Antiochos 8. Grypos og kom med støtte fra farao Ptolemaios 9. Lathyros i besiddelse af en række områder i det sydlige Syrien, centreret omkring Damaskus, hvor han holdt hof. Han besejrede den jødiske kong Alexander Jannæus i kamp, men den jødiske befolknings uvilje mod hans tilstedeværelse tvang ham til at trække sig tilbage.

Demetrios fortsatte seleukidernes hang til slægtsfejder og lå i krig med broderen Filip 1. Filadelfos. Han invaderede broderens magtbase i nord, men blev taget tilfange af den parthiske kong Mithridates 2., der benyttede sig af Seleukiderigets interne splid og opløsning til at ekspandere sit rige. Demetrios døde i parthisk fangenskab og efterlod sig ikke nogen kendte sønner.

Hans besiddelse omkring Damaskus overgik til hans loyale yngre broder, Antiochos 12. Dionysos.

Personer i antikken
Regenter af Seleukiderriget
Dennis Grote

Dennis Grote (født 9. august 1986 i Kaiserslautern, Vesttyskland) er en tysk fodboldspiller, der spiller som midtbanespiller hos Chemnitzer FC.

Landshold 
Grote har (pr. april 2018) endnu ikke optrådt for Tysklands A-landshold, men har optrådt adskillige gange for landets U-21 hold og også får landets U/19 & U/20 landshold.

Eksterne henvisninger 

Fodboldspillere fra Tyskland
Fodboldspillere fra VfL Bochum
Personer fra Rheinland-Pfalz
Marcel Schmelzer

Marcel Schmelzer (født 22. januar 1988 i Magdeburg, Østtyskland) er en tysk fodboldspiller, der spiller som venstre back hos Bundesliga-klubben Borussia Dortmund. Han har spillet for klubben hele sin seniorkarriere, startende i 2007.

Landshold 
Schmelzer står noteret for 16 kamp for Tysklands landshold, som han debuterede for 17. november 2010 i en venskabskamp mod Sverige.

Eksterne henvisninger 

 
 Borussia Dortmund spillerinfo

Fodboldspillere fra Tyskland
Fodboldspillere fra Borussia Dortmund
Deltagere ved det europæiske mesterskab i fodbold 2012
Personer fra Magdeburg
Swedish Match

Swedish Match AB er en svensk industrikoncern, der fremstiller tobaksprodukter (hovedsageligt snus og cigarer), tændstikker og engangslightere. Koncernen omsatte i 2008 for 13,162 mia. svenske kroner og beskæftigede 11.866 ansatte. 

Swedish Match udspringer af Svenska Tändsticks Aktiebolaget, der blev dannet i 1917 af Ivar Kreuger og Svenska Tobaksmonopolet, der blev grundlagt i 1915. Gennem ekspansioner i Sverige og en fusion med det britiske Bryant and May i 1926, blev virksomheden verdens største producent af tændstikker. Det nuværende navn fik virksomheden i 1980. Siden 1996 har virksomheden været noteret på Stockholmsbörsen. Omkring 80% af aktierne ejes af udenlandske investorer. 

Selskabets produkter markedsføres primært i Norden samt USA og Sydafrika.

Philip Morris gav i maj 2022 et købstilbud på 161,2 milliarder svenske kroner for Swedish Match, svarende til lidt over 115 milliarder danske kroner. Et køb vil kunne styrke Philip Morris' position inden for røgfrie tobaksprodukter som er et af Swedish Matchs fokusområder.

Referencer

Eksterne henvisninger
 Swedish Match's hjemmeside

Etableret i 1917
Fremstillingsvirksomheder fra Sverige
Virksomheder i Stockholm
Filip 1. af Seleukideriget

Filip 1. Filadelfos (? – efter 83 f.Kr.) var konge af dele af det fallerede Seleukiderige.

Han var søn af kong Antiochos 8. af Seleukideriget|Antiochos 8. Grypos og tog sammen med sin tvillingebror Antiochos 11. Epifanes kongetitel og diadem ved den ældre broder Seleukos 6. Epifanes' død i 95 f.Kr.

I tiden efter 92 f.Kr. lykkedes det Filip 1. at etablere sig selv i Antiochia og omegn, men ham kom også i krig med sin broder Demetrios 3. Eukairos, der havde sin magtbase i syd omkring Damaskus. Da hans broder angreb Antiochia, blev denne dog taget tilfange af kong Mithridates 2. af Partherriget. 

Filip var i stand til at holde sig ved magten frem til ca. 83 f.Kr., hvor kong Tigranes den Store af Armenien indtog det kaotiske Syrien. Filip efterlod sig sønnen Filip 2.

Personer i antikken
Regenter af Seleukiderriget
Tjek fødsels- og dødsår
Mare Fecunditatis

Mare Fecunditatis ("Frugtbarhedens Hav") er et mareområde på Månens forside beliggende lige øst for Mare Tranquillitatis ("Stilhedens Hav"). Dens diameter er på 909 km. Havbassinet stammer fra Præ-Nectarian-perioden, mens materialet rundt om havet stammer fra Nectarian. Materialet i selve havet stammer fra Øvre Imbrian og er relativt tyndt sammenlignet med de nærtliggende Mare Crisium ("Dommenes Hav") og Mare Tranquillitatis. Mare Fecunditatis' deler bassin med Crisium, Tranquillitatis og Mare Nectaris ("Nektarhavet"). Den støder direkte op til Tranquillitatis på Fecunditatis' nordvestlige kant. På Fecunditatis' østside findes krateret Langrenus, og tæt på centrum i havet ligger de to kratere Messier A og B. Sinus Successus ("Medgangens Bugt") ligger lige øst for havet.

Ekstern henvisning 
 Beskrivelse på Nasas måneatlas 

Fecunditatis, Mare
Seleukos 6. af Seleukideriget

Seleukos 6. Epifanes (? – 95 f.Kr.) var konge af dele af det fallerede Seleukiderige 96 f.Kr. til 95 f.Kr.

Seleukos 6. var den ældste søn af kong Antiochos 8. Grypos og som sådan var han den det tilfaldt af faderens mange sønner at hævne faderens død for Seleukos 6.'s onkel Antiochos 9. Kyzenikos' hånd. I 96 f.Kr. lykkedes det ham at besejre onklen og tage dele af Syrien i besiddelse, men året efter blev han besejret af fætteren Antiochos 10. Eusebes og var tvunget til at gå i eksil. Han slog sig ned i byen Mopsuestia i Kilikien, hvor han holdt hof i luksuriøse omgivelser.

Området følte dog Seleukos' udskrivning af tropper for meget for regionen, der allerede var hårdt plaget af pirater, så de gjorde oprør og belejrede kongen i byens hippodrom, hvor han brændte inde med sine mænd.

Seleukos 6. efterlod sig ingen sønner, men hans mange brødre førte kampen videre i Syrien, også mod hinanden.

Personer i antikken
Regenter af Seleukiderriget
Antiochos 11. af Seleukideriget

Antiochos 11. Epifanes Filadelfos (? – ca. 92 f.Kr.) var hersker over dele af det fallerede Seleukiderige.

Han var søn af kong Antiochos 8. Grypos og fulgte sin tvillingebroder Filip 1. Fidelfos i forsøgene på at opnå magt i det kaotiske Syrien ved at bekæmpe andre dele af seleukideslægten. Antiochos druknede under et felttog i floden Orontes ved Antiochia. Han blev aldrig en særlig stor aktør i magtkampene i Syrien.

Antiochos 11. efterlod sig ingen sønner.

Personer i antikken
Regenter af Seleukiderriget
Meleager af Makedonien

Meleager (? – efter 279 f.Kr.) var konge af Makedonien i 279 f.Kr.

Meleager var søn af den makedonske farao Ptolemaios 1. Soter af Ægypten og broder til den makedonske konge Ptolemaios Keraunos, efter hvis død og det kaos den efterlod, Meleager kom til magten som konge i Makedonien. Han herskede dog kun i to måneder før han blev afsat.

Konger fra Makedonien
Tjek fødselsår
Dynamisk viskositet

Dynamisk viskositet anvendes om en væskes, gas' eller plasmas træghed eller indre friktion. Dynamisk viskositet betegnes i reglen med η (hvilket anvendes af International Union of Pure and Applied Chemistry) og indgår i  de grundlæggende hydrodynamiske ligninger. Væskers viskositet er kraftigt aftagende under stigende temperaturer, mens gassers viskositet vokser under stigende temperaturer. Den dynamiske viskositet antages normalt at være uafhængig af trykket.

Den dynamiske viskositet måles i SI-enheden Pa∙s (pascalsekunder). 

Vand har viskositeten 1793 μPa∙s ved 0 °C og 282 μPa∙s ved 100 °C. 

Ved normalt tryk og temperatur har luft en viskositet på ca. 17 μPa∙s.

Hydrogeologi
Antipater Etesias af Makedonien

Antipater Etesias (? – efter 279 f.Kr.) var konge af Makedonien i et par måneder i 279 f.Kr.

Antipater var nevø til den tidligere makedonske konge, Kassander, og kom til magten efter afsættelsen af Meleager, efterfølgeren til Ptolemaios Keraunos. Det makedonske kongerige var kastet ud i kaos efter Ptolemaios Keraunos' død ved kelternes invasion af området. Tiden krævede en stærk konge og dette var Antipater tilsyneladende ikke og han blev efter et par måneder som konge myrdet af fætteren Sosthenes, der efterfulgte ham som konge.

Makedonerne gav ham tilnavnet 'Etesias' efter den etesiske vind der blæste i hans korte regeringstid.

Konger fra Makedonien
Sosthenes af Makedonien

Sosthenes (? – 277 f.Kr.) var konge af Makedonien 279 f.Kr. til 277 f.Kr.

Sosthenes var under kong Lysimachos guvernør i Lilleasien. I 279 f.Kr. myrdede han sin fætter kong Antipater Etesias og tog magten i Makedonien, der var hårdt plaget af en invasion af keltere. Sosthenes besejrede kelterne i et blodigt slag ved Delfi, hvilket gjorde ham meget populær blandt befolkningen. I 277 f.Kr. blev han myrdet af antigoniden Antigonos 2. Gonatas, der efterfulgte ham på den makedonske trone.

Konger fra Makedonien
Tjek fødselsår
Seleukos 7. af Seleukideriget

Seleukos 7. Filometor Kybiosaktes (?) var seleukidisk fyrste i Syrien og en af de sidste i slægten.

Seleukos var muligvis søn af Antiochos 10. Eusebes og bror til kong Antiochos 13. Asiatikos. Han herskede tilsyneladende over en række byer i Syrien under den armenske konge, Tigranes den Store af Armenien. Der er formodentlig tale om den samme Seleukos der senere giftede sig med dronning Berenike 4. af Ægypten, men senere blev myrdet af denne for mangel på manere.

Personer i antikken
Seleukider
Tjek fødsels- og dødsår
Lystbådehavn

En lystbådehavn eller en marina er en havn forbeholdt mindre både og yachter.

Ofte indeholder lystbådehavnen en række faciliteter i form af et klubhus med toilet og bad, kiosk, drivmiddelsalg samt mulighed for tømning af septiktanke. For medlemmerne tilbydes også sommer- og vinteropbevaring af både, ligesom der er mulighed for forårsklargøring af bådene på land.

Danmarks største lystbådehavn er Svanemøllehavnen i det nordligste København, der har plads til 1.170 både. 140 af de danske lystbådehavne er medlem af Foreningen af Lystbådehavne i Danmark.

Havnetyper